OpenLLM-France/wikimedia huggingface dataset:
# Tadeusz Zieliński

Faddei Fràntsevitx Zelinski, rus: Фаддей Францевич Зелинский, en polonès Tadeusz Stefan Zieliński (14 de setembre de 1859, Skrzypczyńce, actualment Skríptxintsi, en l'actual Ucraïna (llavors Imperi Rus) - 8 de maig de 1944, Schöndorf, Baviera) fou un historiador, filòleg i traductor al rus de diversos autors clàssics com Sòfocles o Eurípides. Autor d'obres en polonès, rus i alemany sobre l'antiguitat clàssica, l'art, la cultura i la religió de l'antiga Grècia; sobre els autors llatins i la popularització dels estudis clàssics; obres que han estat publicades i traduïdes a diverses llengües. Va ser professor a la Universitat de Sant Petersburg des del 1890 al 1922 i de la Universitat de Varsòvia del 1922 al 1939, també fou doctor honoris causa de la Universitat Jagellònica de Cracòvia el 1930 i d'unes altres dotze universitats europees.

## Enllaços externs

* Zieliński, Tadeusz. «Homeric psychology», 1922. Arxivat de l'original el 2012-02-24.
* http://www.academie-polonaise.org/images/stories/pliki/PDF/Roczniki/R12/zaborowski.pdf Arxivat 2012-03-14 a Wayback Machine.
# Tadighoust

Tadighoust (en àrab تاديغوست, Tādīḡūst; en amazic ⵜⴰⴷⵉⵖⵓⵙⵜ) és una comuna rural de la província d'Errachidia, a la regió de Drâa-Tafilalet, al Marroc. Segons el cens de 2014 tenia una població total de 6.243 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tadjik

El tadjik (en tadjik Тоҷикӣ) és una forma estandarditzada del persa que és llengua oficial al Tadjikistan. Fa servir l'alfabet ciríl·lic, a diferència dels estàndards de persa emprats a l'Iran (farsi) i a l'Afganistan (dari), que s'escriuen utilitzant l'alfabet persa, una variant de l'alfabet àrab. Es parla principalment a Tajikistan, però també en algunes zones d'Uzbekistan, Afganistan i Xinjiang (Xina).

## Referències

* ↑ «Tajik» (en anglès). Ethnologue. [Consulta: 28 gener 2024].
* 1 2 «Iskandar Ding: Introduction to Tajik Persian 1 – the Alphabet» (en anglès). Iran Heritage Foundation. [Consulta: 28 gener 2024].
# Talala

Talala és un poble dels Estats Units a l'estat d'Oklahoma. Segons el cens del 2000 tenia 270 habitants.

## Demografia

Segons el cens del 2000, Talala tenia 270 habitants, 96 habitatges, i 72 famílies. La densitat de població era de 325,8 habitants per km².
Dels 96 habitatges en un 45,8% hi vivien nens de menys de 18 anys, en un 60,4% hi vivien parelles casades, en un 10,4% dones solteres, i en un 24% no eren unitats familiars. En el 24% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,32.
Per edats la població es repartia de la següent manera: un 33% tenia menys de 18 anys, un 8,9% entre 18 i 24, un 29,6% entre 25 i 44, un 20,4% de 45 a 60 i un 8,1% 65 anys o més.
L'edat mediana era de 32 anys. Per cada 100 dones de 18 o més anys hi havia 103,4 homes.
La renda mediana per habitatge era de 40.938 $ i la renda mediana per família de 50.357 $. Els homes tenien una renda mediana de 34.583 $ mentre que les dones 23.750 $. La renda per capita de la població era de 14.604 $. Entorn del 10% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Talala». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Talala». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Talamanca (desambiguació)

«Talamanca» té aquests significats:
* Talamanca, municipi del Bages.
** La batalla de Talamanca, combat de la Guerra de Successió que tingué lloc a l'actual municipi de Talamanca els dies 13 i 14 d'agost de 1714 entre l'exèrcit del Principat de Catalunya i el Reial exèrcit de Felip V.
** La riera de Talamanca, al Bages.
* Talamanca de Jarama, municipi de la Comunitat de Madrid.
* La platja de Talamanca, al municipi d'Eivissa.
* Anacroneuria talamanca, insecte plecòpter de la família dels pèrlids.
* Psychoda talamanca, insecte dípter de la família dels psicòdids.
# Termòmetre de Beckmann

El termòmetre Beckmann, o termòmetre diferencial de Beckmann, és un dispositiu utilitzat per mesurar petites diferències de temperatura, però no els valors de temperatura absoluta. Fou inventat per Ernst Otto Beckmann (1853 - 1923), un químic alemany, que el necessitava per a les seves mesures dels fenòmens del descens crioscòpic i de l'augment ebullioscòpic el 1905. Actualment el seu ús ha estat superat per aparells de mesura electrònics, però fou àmpliament emprat durant tot el segle xx.
La longitud d'un termòmetre de Beckmann és generalment 40-50 cm. L'escala de temperatura normalment cobreix al voltant de 5 °C i està dividit en centèsimes de grau (0,01 °C). Si bé amb una lupa, és possible estimar els canvis de temperatura de 0,001 °C. La peculiaritat del disseny d'aquest termòmetre és un dipòsit a l'extrem superior del tub (R a la figura), per mitjà del qual la quantitat de mercuri en el bulb pot ser augmentada o disminuïda de manera que l'instrument es pot configurar per mesurar diferències de temperatura per damunt o per sota del valor inicial. En canvi, el rang d'un típic termòmetre de mercuri és fix, i és establert pel calibratge de les marques gravades a la plataforma o les marques en l'escala impresa.

## Referències

* ↑ Beckmann, E.O «Modifikation des Thermometers für die bestimmung von Molekulargewichten und kleinen Temperatur differenzen» (en alemany). Zeitschrift für physikalische Chemie, 51, 1905, pàg. 329-343.
* ↑ Sella, Andrea. «Beckmann thermometer». Chemistry World, 01-12-2007. [Consulta: 2 desembre 2009].
Equipament de laboratori de química :
# TP d'Or 1978

Els premis TP d'Or 1978 foren entregats a l'Hotel Eurobuilding de Madrid el 28 de març de 1979. L'acte fou presidit pel ministre de Cultura Pío Cabanillas.
| Categoria | Programa | Persona | Resultat |
| Actor nacional | Cañas y Barro | Manuel Tejada | Guanyador |
| Actor nacional | Cañas y Barro | José Bódalo | 2 Classificat |
| Actor nacional | Cañas y Barro | Alfredo Mayo | 3 Classificat |
| Actriu nacional | Cañas y Barro | Victoria Vera | Guanyadora |
| Actriu nacional | El juglar y la reina | Maribel Martín | 2 Classificada |
| Actriu nacional | Estudio 1 | Tina Sainz | 3 Classificada |
| Actor Estranger | Un hombre en casa | Richard O'Sullivan | Guanyador |
| Actor Estranger | Yo, Claudio | Derek Jacobi | 2 Classificat |
| Actor Estranger | Un hombre en casa | Brian Murphy | 3 Classificat |
| Actriu Estrangera | Un hombre en casa | Paula Wilcox | Guanyadora |
| Actriu Estrangera | Un hombre en casa | Yootha Joyce | 2 Classificada |
| Actriu Estrangera | Yo, Claudio | Siân Phillips | 3 Classificada |
| Presentador | Fantástico | José María Íñigo | Guanyador |
| Presentador | 625 líneas | Juan Santamaría | 2 Classificat |
| Presentador | A fondo | Joaquín Soler Serrano | 3 Classificat |
| Presentadora | 625 líneas | Mayra Gómez Kemp | Guanyadora |
| Presentadora | Gente hoy | Mari Cruz Soriano | 2 Classificada |
| Presentadora | 24 imágenes por segundo | Isabel Tenaille | 3 Classificada |
| Personatge más popular | 625 líneas | Tip y Coll | Guanyadores |
| Personatge más popular | 625 líneas | Beatriz Carvajal | 2 Classificada |
| Personatge más popular | 625 líneas | Andrés Pajares | 3 Classificats |
| Serie Nacional | Cañas y Barro | Cañas y Barro | Guanyadora |
| Serie Nacional | El juglar y la reina | El juglar y la reina | 2 Classificada |
| Serie Nacional | Curro Jiménez | Curro Jiménez | 3 Classificada |
| Sèrie Estrangera | Yo, Claudio | Yo, Claudio | Guanyadora |
| Sèrie Estrangera | Un hombre en casa | Un hombre en casa | 2 Classificada |
| Sèrie Estrangera | Starsky & Hutch | Starsky & Hutch | 3 Classificada |
| Programa Nacional | Aplauso | Aplauso | Guanyador |
| Programa Nacional | El hombre y la tierra | El hombre y la tierra | 2 Classificat |
| Programa Nacional | La clave | La clave | 3 Classificat |

## Referències

* ↑ TP d'Or (8): 1978, Cañas y barro arrasa
* ↑ TP d'Or 1978 a IMDB
* ↑ Madge Sinclair, El País, 29 de març de 1979
# TP d'Or 1975

Els premis TP d'Or 1975 foren entregats al Saló Embajadores de l'Hotel Eurobuilding de Madrid el 23 de març de 1976 en un acte presidit pel director general de RTVE Gabriel Peña Aranda.
| Categoria | Programa | Persona | Resultat |
| Actor Nacional | Este señor de negro | José Luis López Vázquez | Guanyador |
| El Teatro | Carlos Larrañaga | 2n Classificat |
| El Teatro | Fernando Fernán Gómez | 3r Classificat |
| Actriu Nacional | Cuentos y leyendas i Estudio 1 | Charo López | Guanyadora |
| Actriu Nacional | El Teatro | Concha Velasco | 2a Classificada |
| Actriu Nacional | El Teatro | Lola Herrera | 3r Classificat |
| Actor Estranger | Kojak | Telly Savalas | Guanyador |
| Actor Estranger | La Casa de la Pradera | Michael Landon | 2n Classificat |
| Actor Estranger | Colombo | Peter Falk | 3r Classificat |
| Actriu Estrangera | La Casa de la Pradera | Karen Grassle | Guanyadora |
| Actriu Estrangera | McMillan y esposa | Susan Saint James | 2a Classificada |
| Actriu Estrangera | La saga de los Forsyte | Susan Hampshire | 3r Classificat |
| Presentador | Directísimo | José María Íñigo | Guanyador |
| Presentador | Aquí y ahora | José Luis Uribarri | 2n Classificat |
| Presentador | El mundo de la televisión | Santiago Vázquez | 3r Classificat |
| Presentadora | Un globo, dos globos, tres globos | María Luisa Seco | Guanyadora |
| Presentadora | Informe semanal | Rosa María Mateo Isasi | 2a Classificada |
| Presentadora | Telediario | Clara Isabel Francia | 3a Classificada |
| Personatge més popular | Heidi | "Heidi" | Guanyadora |
| Personatge més popular | El gran circo de TVE | Los payasos de la tele | 2n Classificats |
| Personatge més popular | La guagua | Torrebruno | 3r Classificat |
| Sèrie Nacional | Este señor de negro | Este señor de negro | Guanyadora |
| Serie Estrangera | La Casa de la Pradera | La Casa de la Pradera | Guanyadora |
| Serie Estrangera | Kojak | Kojak | 2a Classificada |
| Serie Estrangera | En ruta | En ruta | 3r Classificat |
| Programa Nacional | El hombre y la Tierra | El hombre y la Tierra | Guanyador |
| Programa Nacional | Directísimo | Directísimo | 2n Classificat |
| Programa Nacional | Los reporteros | Los reporteros | 3r Classificat |

## Referències

* ↑ TP d'Or (4): 1975, un año "de negro"
* ↑ TP d'Or 1975 a IMDB
# Teòfil

Teòfil és el nom dels següents personatges:
* Teòfil (bíblic), nom o títol honorífic d'una persona a qui són dedicats l'Evangeli de Lluc i els Fets dels Apòstols
* Teòfil (emperador), emperador romà d'Orient del 829 al 842
* Teòfil d'Atenes, poeta còmic atenenc
* Teòfil (historiador), historiador i geògraf grec.
* Teòfil d'Antioquia, bisbe d'Antioquia de la segona meitat del segle II
* Teòfil de Cesarea, bisbe de Cesarea de Palestina.
* Teòfil d'Alexandria, bisbe d'Alexandria 385-412
* Teòfil de Constantinoble, advocat i jurista romà d'Orient
* Teòfil el Protoespatari metge romà d'Orient
* Teòfil (artista), artista grec.
* Teòfil (prevere), conegut també pel seu nom llatí Theophilus Presbyter, (c. 1070-1125), monjo benedictí autor de De diversis artibus, un recull en llatí de tècniques artístiques medievals.
# Tamariu

«Tamariu» té aquests significats:
* Tamarix, Gènere de plantes amb flors
* Tamariu (arbre), arbust o arbre petit del gènere Tamarix.
* Tamariu (Palafrugell), poble de la localitat de Palafrugell
# Tanguy Ndombele

Tanguy Ndombele Alvaro (Longjumeau, 28 de desembre de 1996) és un futbolista professional francés que juga com a centrecampista pel Tottenham Hotspur FC i per l'equip nacional francés.
El 2019, Ndombele es va convertir en el fitxatge més car de la història del Tottenham Hotspur FC, que va pagar 55 milions de lliures pel jugador a l'Olympique de Lió. El futbolista no va convéncer, i en el mercat d'hivern de la temporada 2021-2022 va ser declarat transferible, arribant l'equip londinenc a un acord amb el València CF. Tanmateix, tant eixa oferta com una de l'Everton FC fou rebutjada pel futbolista, que volia jugar al Paris Saint-Germain. Finalment, va ser cedit al Lió.

## Palmarès
### SSC Napoli

* 1 Serie A: 2022-23

## Referències

* 1 2 3 4 «Tanguy Ndombele» (en gav). L'Équipe [París] [Consulta: 13 juny 2019].
* 1 2 Taylor, Ryan. «Tottenham 'agree' Tanguy Ndombele loan transfer but record-signing 'wants separate move'» (en anglès), 26-01-2022. [Consulta: 26 gener 2022].
* ↑ «En Francia aseguran que el Valencia ha llegado a un acuerdo con el Tottenham para la cesión de Ndombele» (en castellà), 26-01-2022. [Consulta: 26 gener 2022].
* ↑ «Tanguy Ndombele rechaza las ofertas del Valencia y Everton para fichar por el PSG» (en castellà). [Consulta: 27 gener 2022].
* ↑ «Ndombele, cedido al Lyon hasta final de temporada». Mundo Deportivo, 31-01-2022. [Consulta: 31 gener 2022].
* ↑ «El Nàpols, campió de Lliga 33 anys després: primer Scudetto post-Maradona». CCMA, 04-05-2023. [Consulta: 6 maig 2023].
# The Tragical History of Romeus and Juliet

The Tragical History of Romeus and Juliet (La tràgica història de Romeu i Julieta) és un poema narratiu publicat originalment per Arthur Brooke, qui es creu que el va poder haver traduït directament d'un poema italià escrit per Mateo Bandello. És, a més, la font principal de l'obra de William Shakespeare, Romeu i Julieta.
Alguns investigadors mantenen la teoria que els guions de Shakespeare van ser redactats en realitat per Edward de Vere, considerant al poema de Brooke com una composició original de l'autor de Vere, que fou expandit únicament per poder ser escenificat com a tal.

## Referències

* Brooke, Arthur, d. 1564, Brooke’s ’Romeus and Juliet,’ being the original of Shakespeare’s ’Romeo and Juliet’ newly edited by J. J. Munro. London, Chatto and Windus; Nova York, Duffield and company, 1908. Reimprès el 1978.

## Enllaços externs

* Romeus and Juliet d'Arthur Brooke text original complet, amb glossari.(anglès)
* Assaig: How Romeus Became Romeo Comparació de l'obra de Brooke amb la de Shakespeare.(anglès)
# Terenci Varró

Els Terenci Varró (llatí: Terentius Varro) foren una branca familiar de la gens Terència. Tot i que entre els seus membres hi va haver cònsols i altres magistrats de prestigi, els personatges més cèlebres d'aquesta família destacaren pel conreu de les lletres, principalment Marc Terenci Varró, erudit i autor de nombrosíssimes obres. També gaudí de gran prestigi Publi Terenci Varró, poeta del qual no s'ha conservat cap obra.

## Personatges

Segons el Digital Prosopography of the Roman Republic:
* Gai Terenci Varró, triumvir monetal del 206 aC al 200 aC
* Gai Terenci Varró, cònsol el 216 aC
** Aulus Terenci Varró, pretor el 184 aC, probablement fill de l'anterior
*** Terenci Varró, qüestor el 154 aC, fill de l'anterior
*** Aulus Terenci Varró, llegat a Acaia el 146 aC i el 145 aC, germà de l'anterior
* Marc Terenci Varró, personatge desconegut
** Marc Terenci Varró Lucul, nascut Licini, germà de Lucul; adoptat per l'anterior
* Aulus Terenci Varró, llegat a l'Àsia el 82 aC
** Aulus Terenci Varró Murena, militar pompeià a la batalla de Farsàlia el 48 aC; nascut Murena, fill de Luci Licini Murena, adoptat per l'anterior
*** Aulus Terenci Varró Murena, cònsol el 23 aC, tal vegada fill de l'anterior
* Terenci Varró, pretor abans del 77 aC
* Marc Terenci Varró, pretor el 68 aC, erudit romà, autor de nombroses obres de les quals s'han conservat De lingua latina i De re rustica
* Marc Terenci Varró, personatge desconegut
** Marc Terenci Varró Lucul, cònsol el 73 aC, fill de Luci Licini Lucul, adoptat per l'anterior
* Terenci Varró, proqüestor a Hispània el 49 aC
* Marc Terenci Varró Gibba, tribú de la plebs el 43 aC
* Publi Terenci Varró, poeta romà les obres del qual no s'han conservat

## Referències

* ↑ «Digital Prosopography of the Roman Republic». King's College London. [Consulta: 30 març 2022].
# UAB

UAB té els següents significats:
* Universitat Autònoma de Barcelona, universitat pública catalana, creada el 1968 i establerta principalment a Bellaterra
* Universitat Autònoma de Barcelona (1933-39), nom que prengué la Universitat de Barcelona durant la Segona República Espanyola
* Universitat Americana de Beirut, universitat privada i secular libanesa, creada el 1866 i establerta a Beirut
# Camprodon (l'Esquirol)

Camprodon és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta quadrada (14 x 14), coberta a dues vessants i amb el carener paral·lel a la façana, situada a ponent. Consta de planta baixa i dos pisos. La façana principal presenta un bonic portal d'arc de mig punt amb la dovella central datada (1722), una finestra amb emmarcaments de gres i dos portals moderns. Al primer pis hi ha una finestra sobre el portal amb llinda escripturada i datada i amb ampit motllurat, i una altra també datada del mateix any. Al segon pis dues finestres apaïsades. La façana Nord presenta un cos adossat de pedra basta i parts de totxana que serveix de garatge, dues finestres al primer pis i dues més al segon. La façana Est presenta totes les finestres de construcció recent, com la façana Sud, que és la que més obertures té de tota l'edificació.

## Història

Masia que pertany al terme de Sant Martí Sescorts, vinculat religiosament a Manlleu i civilment a la senyoria del Cabrerès. La seva demarcació forma part de la batllia del Cabrerès des del segle xv. Ara bé, la parròquia de Sant Martí Sescorts no es refon definitivament amb el municipi de l'Esquirol fins al 1824, quan el Consell de Castella va denegar l'existència de les "Masies de Santa Maria de Corcó", que havia funcionat entre el 1814 i el 1824 amb la capitalitat a Sant Martí Sescorts.

## Referències

* 1 2 «Camprodon 36». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Theloderma gordoni

Theloderma gordoni és una espècie de granota que es troba a Tailàndia i el Vietnam.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Theloderma gordoni. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Gaiata (monument)

La gaiata és un monument il·luminat que es planta als carrers de Castelló de la Plana durant les festes de la Magdalena. Prové de la tradició que els pobladors de la ciutat baixaren de les muntanyes amb l'ajuda d'unes torxes anomenades «gaiates».

## Referències

* ↑ «Gaiata | FestaPèdia, la gran enciclopèdia de les Festes de Castelló». [Consulta: 11 novembre 2023].
* ↑ «Gaiata | Sequiol.es». [Consulta: 11 novembre 2023].
* ↑ «Magdalena and the case of the overlapping festivos» (en anglès americà), 27-05-2017. [Consulta: 11 novembre 2023].
Viccionari
# Saint-Quentin-sur-Coole

Saint-Quentin-sur-Coole és un municipi francès del departament del Marne, a la regió del Gran Est. Durant la Revolució Francesa, el municipi s'anomenava Égalité-sur-Coole i també Hautcoole

## Història

Lloc d'hàbit merovingi.

## Demografia

* 1962 - 49 h
* 1975 - 55 h
* 1990 - 66 h
* 1999 - 59 h.

## Agricultura

Ramaderia: Bovina i porcina

## Patrimoni i turisme

* Cementiri merovingi.
* Castell de Vaugency.
* Església del segle xvi, amb vitralls del mateix segle.
* Vall del Coole.
# Kristiņa Grizelda

Kristiņa Grizelda, nascuda Kristiņa Bertholds (livonià Grizelda Kristiņ, Vaida, actualment Letònia, 19 de març de 1910 - Campbellville, Ontario, Canadà, 2 de juny de 2013) fou l'última parlant de livonià com a llengua materna. Pertanyia a la família de Viktors Bertholds, el 1944 va fugir amb els seus pares després que la seva terra fos arrabassada per la guerra i des de 1951 vivia al Canadà. Segons Valts Ernštreits, ella parlava livonià tan bé "com si hagués estat en la seva llar, la granja en la costa livoniana fins ahir". També era membre de la família Bertholds i qualificada de la darrera parlant viva de livonià de la seva generació. Va morir el 2 de juny de 2013.

## Vegeu també

* Llista dels darrers parlants coneguts de llengües
* Viktors Bertholds

## Referències

* ↑ Baiba Šuvcāne. «GRIZELDA KRISTIŅA SVIN 100 GADU JUBILEJU» (en letó). Livones.net, 25-02-2010. [Consulta: 15 desembre 2021].
* ↑ Raimu Hanson. Teadusdoktor käib mööda liivi radu. Postimees, 09.12.2011. (Accessed December 9, 2011.)
* ↑ «FennoUgria: Maailma viimane emakeelne liivlane sai 100-aastaseks». http://www.fennougria.ee/index.php?id=20292
* ↑ David Charter Last updated at 12:01AM, June 5 2013. «Death of a language: last ever speaker of Livonian passes away aged 103». The Times, 05-06-2013. [Consulta: 1r desembre 2013].

## Enllaços externs

* Livonian Stories (1991) a YouTube
# Tonalitat paral·lela

* Per a altres significats, vegeu «Tonalitat (desambiguació)».
En música, la tonalitat paral·lela menor o tònica menor, també denominada homònima menor, d'una tonalitat major és la tonalitat menor que té la mateixa tònica; de la mateixa manera, la tonalitat paral·lela major d'una tonalitat menor també té la mateixa tònica. Per exemple, sol major i sol menor tenen diferents modes musicals però la mateixa tònica, el sol; per tant, podem dir que sol menor és la paral·lela menor de sol major, i sol major és la paral·lela major de sol menor. Per a trobar l'homònima menor d'una tonalitat, cal agregar 3 bemolls a l'armadura.
A inicis del segle xix, els compositors, i de manera notable Robert Schumann, van començar a experimentar amb acords agafats lliurement de la tonalitat paral·lela.
A l'oïda, el canvi d'una tonalitat major a la seva paral·lela menor sona com un senzill canvi de caràcter, com un "entristiment" general. Té algunes similituds amb el canvi a la tonalitat relativa menor.

## Vegeu també

* Tonalitat relativa
# Vallelado

Vallelado és un municipi de la província de Segòvia, a la comunitat autònoma de Castella i Lleó. Limita amb Cuéllar, San Cristóbal de Cuéllar, Mata de Cuéllar i Chañe a la província de Segòvia, i amb San Miguel del Arroyo de la província de Valladolid. Pertany a la Comunidad de Villa y Tierra de Cuéllar.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | José Luis Garrido Magdaleno | AIVA (Agrupación Independiente Vallelado) | 14/06/2003 |
| 2007 - 2011 | José Luis Garrido Magdaleno | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].

## Enllaços externs

* Web oficial de Vallelado
* Web NO oficial de Vallelado
* A el Norte de Castilla Arxivat 2008-06-25 a Wayback Machine.
# Tidili Fetouaka

Tidili Fetouaka (en àrab تدلي فطواكة, Tidilī Ftwāka; en amazic ⵜⵉⴷⵉⵍⵉ ⴼⵟⵡⴰⴽⴰ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens del 2014, tenia una població total de 12.759 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].